Is-Sedqa, l-aġenzija nazzjonali kontra l-vizzji qalet li ma tistax taċċetta li jiġu legalizzati sustanzi psikoattivi bir-riskju li l-użu tal-kannabis jiġi normalizzat, jiżdied u għaldaqstant tiżdied il-possibbilità li aktar persuni jiżviluppaw Substance Use Disorders. Madanakollu fl-istess nifs tgħid li jekk Malta tippermetti t-tkabbir tal-ħaxixa fid-djar, aħjar taqbad u tillegalizza s-sustanza. L-Aġenzija Sedqa, li hija aġenzija tal-Gvern, ippubblikat il-pożizzjoni tagħha dwar it-tibdil propost mill-Gvern fil-liġi tal-kannabis, u li skont l-istqarrija, il-Gvern ma kkonsultahiex "kompletament" dwarha. Akkużat ukoll lill-Gvern li qed joqgħod lura milli jiddeċiedi jmurx għad-dekriminalizzazzjoni jew għal-legalizzazzjoni. L-aġenzija kompliet li ma timponix li jkun hemm legalizzazzjoni tal-kannabis jekk ikun hemm strateġija ċara biex titnaqqas il-ħsara (harm reduction) u kull persuna jagħmel deċiżjoni infurmata dwar dan. Hija qalet li din tkun l-inqas li tħalli impatt meta wieħed jikkonsidra l-black market f'dan is-settur. Saħqet li l-Gvern għandu jkun ċar dwar il-liġijiet u l-policies relatati mal-użu tad-droga, filwaqt li jkun hemm aktar żvilupp fil-prevenzjoni u fl-għajnuna għall-persuni li jkunu għaddejjin minn susbstance use disroders. "Nistgħu niġu mqarrqa li l-kannabis bla effetti ħżiena" – għaqdiet taż-żgħażagħ L-istqarrija tal-Aġenzija Sedqa tispjega fit-tul diversi punti li mil-lenti tagħha huma importanti li l-Gvern jikkunsidra f'din il-liġi iżda li fil-White Paper mhumiex indirizzati fosthom li: il-White Paper issemmi biss l-effetti serji tal-użu mill-ħaxixa b'mod eċċessiv Il-White Paper ma ssemmix effetti bħal delużjonijiet, alluċinazzjonijiet, attakki ta' paniku u psikożi. Il-White Paper ma tindirizzax il-livell ta' tetrahydrocannabinol (THC) li hija s-sustanza psikoattiva li tinsab fil-kannabis u twassal għal sens ta' ewforija. L-Aġenzija Sedqa tisħaq li trid tiġi kkunsidrata l-possibbilità li persuna tista' tkun predisposta ġenetikament għal susbstance use disorders kif ukoll ir-riskju li persuni jużaw il-kannabis bħala rimedju għall-effetti ta' diffikultajiet ta' saħħa mentali jew diffikultajiet piskoloġiċi. "Jekk titkabbar fid-djar aħjar tiġi legalizzata" Sedqa kompliet tgħid li jekk in-nies se jitħallew ikabbru l-kannabis se jkun hemm lakuna legali minħabba li mhux ċar minfejn se tkun qiegħda tiġi ż-żerriegħa biex titkabbar il-ħaxixa. L-Aġenzija żiedet li jekk se titħalla titkabbar il-kannabis allura s-soluzzjoni prattika tkun li din tiġi legalizzata biex il-Gvern ikollu kontroll fuq l-importazzjoni, it-tkabbir, id-distribuzzjoni u l-kwalità. B'hekk il-kannabis għall-użu rikreattiv tkun tista' tiġi ttestjata regolarment. Saħqet li dan ma jfissirx li l-użu ikun wieħed sigur imma jwassal biex min jagħmel id-deċiżjoni li juża l-kannabis jieħu deċiżjoni infurmata. "Jekk se mmorru għall-kultivazzjoni fir-residenzi privati, l-iktar soluzzjoni prattika tkun il-leġiżlazzjoni", tgħid is-Sedqa. Minkejja dan, l-Aġenzija Sedqa spjegat ukoll li f'Malta mhux permess li tiġi legalizzata l-kannabis, minħabba li ffirmat tliet konvenzjonijiet tan-Nazzjonijiet Magħquda relatati mal-użu tad-droga. Titlob li jkun hemm postijiet fejn il-kannabis tiġi kkunsmata legalment Is-Sedqa qalet li l-white paper tgħid li l-konsum tal-kannabis ma jistax isir f'postijiet pubbliċi u lanqas quddiem minuri u li dan iwassal biex ħafna persuni ma jkunux jistgħu jużaw id-dar. Hija ssuġġeriet li jkun hemm postijiet fejn il-kannabis tkun tista' tiġi kkunsmata legalment, sakemm: ma jitħallewx jidħlu minuri jitwaqqfu dawk li jagħmlu użu qawwi mis-sustanza persuni li jħossuhom ma jifilħux ikunu referuti f'ċentru tas-saħħa. Mhux kompletament korrett li ġejna kkonsultati fil-preparazzjoni tal-White Paper L-Aġenzija Sedqa spjegat li mhuwiex kompletament korrett li l-aġenzija kienet ikkonsultata fil-preparazzjoni ta' din il-white paper. Fissret li l-maniġment ta' Sedqa pparteċipa f'diskussjoni waħda ma' eks Segretarju Parlamentari dwar il-possibilità ta' dan it-tibdil lura f'Jannar 2018. L-eks direttur tal-operat u l-eks direttur kliniku ta' Sedqa kienu għamlu l-pożizzjoni tagħhom ċara li ma setgħux jaqblu ma' dak propost. L-aġenzija kompliet tispjega li l-maniġment preżenti kellu laqgħa waħda ma' membru tal-kumitat tekniku madwar sentejn ilu li kien saħaq li jekk il-Gvern ikompli bil-proposti tiegħu dwar ir-riforma tal-kannabis, għandu jkun hemm żieda fil-fondi fit-tim tal-prevenzjoni. Dan wassal biex ikun iffirmat Memorandum of Understanding fejn il-Fondazzjoni għall-Ħarsien Soċjali (FSWS) u s-Segretarju Parlamentari għar-Riformi. B'hekk l-Aġenżija Sedqa żiedet żewġ programmi ta' prevenzjoni fl-iskejjel kollha tal-gżejjer Maltin fil-ħames sena u fit-tmien sena. Aktar kmieni din il-ġimgħa l-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof Huma diversi l-għaqdiet u l-entitajiet li qed ileħħnu l-pożizzjoni tagħhom kontra t-tibdil propost mill-Gvern dwar il-liġi tal-kannabis. Caritas Malta, Fondazzjoni Oasi u l-Assoċċjazzjoni tal-Psikjatrija f'Malta qalu li bil-liġi kif inhi proposta tista' tolqot ħażin lis-soċjetà u jkollha diversi riperkussjonijiet. "Proposta li tinnormalizza l-użu tal-kannabis tista' tolqot ħażin lis- soċjetà" Anke l-Kamra tal-Ispiżjara fissret li bħal diversi assoċjazzjonijiet oħra mhijiex favur il-legalizzazzjoni tal-kannabis għall-użu personali. Żiedet li għandu jkun hemm qafas legali u iktar edukazzjoni biex issir aktar prevenzjoni. Bżonn ta' korp li jmexxi t-tfassil, ir-riċerka u l-ekukazzjoni dwar il-legalizzazzjoni tal-kannabis – L-ispiżjara .td_uid_3_609eeeb16b2d5_rand.td-a-rec-img{text-align:left}.td_uid_3_609eeeb16b2d5_rand.td-a-rec-img img{margin:0 auto 0 0}